Jon Moxley

**Džonatanas Deividas Gudas** (, g. ) – amerikiečių profesionalus imtynininkas. Jis pasirašęs sutartį su „All Elite Wrestling“ (AEW), kur ringe pasirodo **Jon Moxley** vardu. Taip pat Death Riders grupės lyderis. Tapo plačiai žinomas dėl savo laiko WWE kompanijoje, kur nuo 2011 iki 2019 m. pasirodydavo kaip **Dean Ambrose**.

## Imtynininko karjera
Profesionalaus imtynininko karjerą pradėjo 2004 m. ir Jon Moxley vardu dalyvavo keliose nepriklausomose imtynių organizacijose, tokiose kaip „Heartland Wrestling Association“ (HWA), „Westside Xtreme Wrestling“ (wXw), „Full Impact Pro“ (FIP), „Combat Zone Wrestling“ (CZW) ir „Dragon Gate USA“ (DGUSA). 2011 m. pasirašęs sutartį su WWE, buvo pervadintas į Dean Ambrose ir pradėjo varžytis kompanijos imtynininkų rengimo filialuose „Florida Championship Wrestling“ (FCW) ir NXT, o 2012 m. lapkritį prisijungė prie The Shield grupuotės kartu su Roman Reigns ir Seth Rollins. 2013 m. gegužę Ambrose laimėjo WWE Jungtinių Valstijų čempiono titulą – savo pirmąjį WWE titulą. Jį išlaikė 351 dieną, ilgiausiai nuo tada, kai titulas tapo WWE nuosavybe (pagerindamas ankstesnį Montel Vontavious Porter rekordą). Po didžiulės sėkmės, The Shield iširo 2014 m. birželio mėn. Vėliau kartą laimėjo WWE čempiono titulą, tris kartus – WWE tarpžemyninį čempiono titulą ir du kartus – WWE Raw komandinių kovų čempiono titulą (abu kartus su S. Rollins). 2016 m. laimėjo „Money in the Bank“ lagaminėlį.

2019 m. balandžio mėn. pasibaigus sutarčiai su WWE, Gudas grįžo prie savo Jon Moxley personažo ir kitą mėnesį netikėtai debiutavo AEW inauguraciniame renginyje „Double or Nothing“. Birželio mėnesį pradėjo kovoti „New Japan Pro-Wrestling“ (NJPW) organizacijoje ir savo pirmojoje NJPW kovoje laimėjo IWGP Jungtinių Valstijų sunkiasvorių čempiono titulą, tapdamas vieninteliu žmogumi, laimėjusiu Jungtinių Valstijų čempiono titulą tiek WWE, tiek NJPW. Trumpam prarado titulą, bet greitai jį susigrąžino antrą kartą ir vėliau pasiekė ilgiausią čempiono titulo laikymo rekordą. Tų pačių metų vasarį taip pat laimėjo AEW pasaulio čempiono titulą, tapdamas pirmuoju, kuris vienu metu buvo AEW ir NJPW čempionas. 2022 m. dar du kartus tapo AEW pasaulio čempionu. 2023 m. rugsėjį Moxley laimėjo AEW tarptautinį čempiono titulą. Vėliau tapo IWGP pasaulio sunkiasvorių čempionu „Windy City Riot“ renginyje ir tapo pirmuoju ir iki šiol vieninteliu imtynininku, laimėjusiu pasaulio čempiono titulus WWE, AEW ir NJPW. Laimėjęs iš viso 15 čempiono titulų (įskaitant šešis pasaulio čempiono titulus) WWE, AEW ir NJPW organizacijose.

Laimėjo „Pro Wrestling Illustrated“ apdovanojimą kaip populiariausias metų imtynininkas 2014, 2015 ir 2022 m., o 2019 m. „Sports Illustrated“ jį išrinko metų imtynininku. Moxley taip pat užėmė pirmąją vietą „Pro Wrestling Illustrated“ 2020 m. 500 geriausių pasaulio imtynininkų sąraše. Yra pasirodęs keliuose filmuose, tarp kurių „12 galimybių 3. Apsupti ir sunaikinti“ (2015 m.) ir „Narvo karys. Pasaulių susidūrimas“ (2020 m.).
## Pasiekimai
* **[[All Elite Wrestling]]**
** AEW pasaulio čempiono titulas (4 kartus) 
** AEW tarptautinis čempiono titulas (1 kartą)
* **[[Combat Zone Wrestling]]**
** CZW pasaulio sunkiasvorių čempiono titulas (2 kartus)
* **[[Full Impact Pro]]**
** FIP pasaulio sunkiasvorių čempiono titulas (1 kartą)
* **[[Game Changer Wrestling]]**
** GCW pasaulio čempiono titulas (1 kartą)
* **[[Heartland Wrestling Association]]**
** HWA sunkiasvorių čempiono titulas (3 kartus)
** HWA komandinių kovų čempiono titulas (5 kartus)
* **Mad-Pro Wrestling**
** MPW sunkiasvorių čempiono titulas (1 kartą)
** MPW komandinių kovų čempiono titulas (1 kartą)
* **Insanity Pro Wrestling**
** IPW pasaulio sunkiasvorių čempiono titulas (2 kartus)
** IPW Vidurio Amerikos čempiono titulas (1 kartą)
* **[[International Wrestling Association (Puerto Rico)|International Wrestling Association]]**
** IWA komandinių kovų čempiono titulas (1 kartą)
* **[[New Japan Pro-Wrestling]]**
** IWGP pasaulio sunkiasvorių čempiono titulas (1 kartą)
** IWGP Jungtinių Valstijų sunkiasvorių čempiono titulas (2 kartus)
* **[[Westside Xtreme Wrestling]]**
** wXw pasaulio komandinių kovų čempiono titulas (1 kartą)
* **[[WWE]]**
** WWE čempiono titulas (1 kartą)
** WWE tarpžemyninis čempiono titulas (3 kartus)
** WWE Jungtinių Valstijų čempiono titulas (1 kartą)
** WWE Raw komandinių kovų čempiono titulas (2 kartus)
** 27-asis Trigubos karūnos čempionas
** 8-asis „Grand Slam“ čempionas
** „Money in the Bank“ laimėtojas (2016)
** „Slammy“ apdovanojimas (5 kartus)
** WWE metų pabaigos apdovanojimas (2 kartus)
## Išnašos